
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της 2/26086/0022/30.5.2003 κοινής Απόφα¬ 
σης των Υπουργών Οικονομίας και Οικονομικών και 


Δικαιοσύνης. 1 

Ψήφιση του Οργανισμού Εσωτερικής Υπηρεσίας του 

Ν.Π.Δ.Δ. «ΠΑΙΔΙΚΟΙ ΣΤΑΘΜΟΙ» Δήμου Βριλησσίων. 2 

Τροποποίηση της συστατικής πράξης της Δημοτικής Επι¬ 
χείρησης με την επωνυμία «Δημοτική Επιχείρηση 

Ύδρευσης Αποχέτευσης Δήμου Σερρών». 3 

Έγκριση προγράμματος κυνηγίου της Ιδιωτικής Ελεγχόμε¬ 
νης Κυνηγετικής Περιοχής, στην περιοχή Ασκύφου Σφα- 
κίων Νομού Χανιών για το κυνηγετικό έτος 2003 - 2004. 4 


Ρυθμίσεις Θήρας για την κυνηγετική περίοδο 2003-2004 


στην περιοχή του Νομού Δωδεκανήσου. 5 

3ετής απαγόρευση Κυνηγιού στη Νήσο Τήλο. 6 

Σύσταση στο Δήμο Γαργαλιάνων Ν. Μεσσηνίας νομικά πρό¬ 
σωπα. με την επωνυμία Δημοτικός Κοινωνικός Φορέας 
Γ αργαλιάνων. 7 


ΑΠΟΦΑΣΕΙ Σ 

Αριθ. 2/44700/0022 (1) 

Τροποποίηση της 2/26086/0022/30.5.2003 κοινής Απόφασης 
των Υπουργών Οικονομίας και Οικονομικών και Δικαιοσύ¬ 
νης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των άρθρων 1, 2 και 3 του Ν.3090/2002 (ΦΕΚ 
329/Α/24.12.2002) «Σύσταση Σώματος Επιθεώρησης και Ελέγχου 
των Καταστημάτων Κράτησης και άλλες διατάξεις». 

2. Τις διατάξεις του άρθρου 29 Α του Ν. 1558/1985 (ΦΕΚ 137 Α') 
όπως το τελευταίο προστέθηκε με το άρθρο 27 του 
Ν.2081/1992 (ΦΕΚ 154Α') και συμπληρώθηκε με την παρ. 2 α του 
άρθρου 1 του Ν.2469/1997 «Περιορισμός και βελτίωση της 
αποτελεσματικότητας των κρατικών δαπανών και άλλες διατά¬ 
ξεις» (ΦΕΚ 38/Α). 

3. Την 1065956/863/Α0006/15.7.2003 (ΦΕΚ 985/Β7 16.7.2003) 
κοινή απόφαση του Πρωθυπουργού και του Υπουργού Οικονομι¬ 
κών «Καθορισμός αρμοδιοτήτωντων Υφυπουργών Οικονομικών» 

4. Τη δυσχέρεια πλήρωσηςτηςθέσηςτου Προϊσταμένου του 
Σώματος Επιθεώρησης και Ελέγχου των Καταστημάτων Κρά¬ 
τησης, ελλείψει οικονομικού κινήτρου. 


5. Την κοινή απόφαση των Υπουργών Οικονομίας και Οικονο¬ 
μικών και Δικαιοσύνης 2/26086/0022/30.5.2003 (ΦΕΚ 
752/Β/11.6.2003) με την οποία ορίστηκε η μηνιαία αποζημίωση 
του Προϊσταμένου του Σώματος Επιθεώρησης και Ελέγχου Κα¬ 
ταστημάτων Κράτησης σε 2.000 Ευρώ και των υπαλλήλων που 
ασκούν ελεγκτικά καθήκοντα σε 500 Ευρώ και των υπαλλήλων 
που ασκούν γραμματειακά καθήκοντα σε 250 Ευρώ. 

6. Το γεγονός ότι από τις διατάξεις της παρούσας και της τρο¬ 
ποποιούμενης απόφασης προκαλείται δαπάνη σε βάρος του 
κρατικού προϋπολογισμού ύψους 92.400 € Ευρώ για κάθε ένα 
από τα επόμενα οικονομικά έτη και για το τρέχον οικονομικό 
έτος 61.600 Ευρώ η οποία θα καλυφθεί από τις εγγεγραμμένες 
πιστώσεις στον προϋπολογισμό του Υπουργείου Δικαιοσύνης 
(Ειδ. Φ. 17-110/ΚΑΕ 0289 λοιπές αποζημιώσεις, αποφασίζουμε: 

Την τροποποίηση της κοινής απόφασης των Υπουργών Οικο¬ 
νομίας και Οικονομικών και Δικαιοσύνης 2/26086/0022/ 
30.5.2003 (ΦΕΚ 752/τ.Β'/11.6.2003) κατά το μέρος που αφορά 
τον καθορισμό της μηνιαίας αποζημίωσης του Προϊσταμένου 
του Σώματος Επιθεώρησης και Ελέγχου των Καταστημάτων 
Κράτησης και ορίζουμε την μηνιαία αποζημίωση του σε 2.450 
Ευρώ. 

Η απόφαση αυτή να δημοσιευθεί στην Εφημερίδα της Κυβε- 
ρνήσεως. 

Αθήνα, 28 Αυγούστου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

Ν. ΦΑΡΜΑΚΗΣ ΦΙΛΙΠΠΟΣ ΠΕΤΣΑΛΝΙΚΟΣ 

-♦- 

Αριθ. 41243 (2) 

Ψήφιση του Οργανισμού Εσωτερικής Υπηρεσίας του Ν.Π.Δ.Δ. 

«ΠΑΙΔΙΚΟΙ ΣΤΑΘΜΟΙ» Δήμου Βριλησσίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως τροπο¬ 
ποιήθηκαν με τις όμοιες του άρθρου 8 παρ. 5 του Ν. 2307/95. 

2. Τις διατάξεις του άρθρου 8 του Ν. 2503/97. 

3. Την 187/2003 απόφαση του Δημοτικού Συμβουλίου του Δή¬ 
μου Βριλησσίων με την οποία εκφράζειτην σύμφωνη γνώμη του 
για την 2/2003 απόφαση του Διοικητικού Συμβουλίου του Ν.Π. 
«ΠΑΙΔΙΚΟΙ ΣΤΑΘΜΟΙ» Δήμου Βριλησσίων. 

4. Την σύμφωνη γνωμοδότηση του Υπηρεσιακού Συμβουλίου 
που διατυπώθηκε στο 14/25.8.2003 πρακτικό του, αποφασίζου¬ 
με: 

Εγκρίνουμε την 2/2003 απόφαση του Διοικητικού Συμβουλί¬ 
ου των Παιδικών Σταθμών Δήμου Βριλησσίων περί ψηφίσεως 
του Οργανισμού Εσωτερικής Υπηρεσίας αυτού ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 ο 

«ΣΥΓΚΡΟΤΗΣΗ ΥΠΗΡΕΣΙΩΝ» 

Οι υπηρεσίες του Νομικού Προσώπου «ΠΑΙΔΙΚΟΙ ΣΤΑΘΜΟΙ 
ΔΗΜΟΥ ΒΡΙΛΗΣΣΙΩΝ» συγκροτούνται από τις παρακάτω υπη¬ 
ρεσιακές μονάδες: 

Α. ΓΡΑΦΕΙΟ ΠΡΟΕΔΡΟΥ 

Β. ΔΙΕΥΘΥΝΣΗ Ν.Π. 

Άρθρο 2ο 

«ΔΙΑΡΘΡΩΣΗ ΥΠΗΡΕΣΙΩΝ» 

Η Διεύθυνση του Νομικού Προσώπου αποτελείται από τα 
εξής τμήματα: 

1. Τμήμα Α' Παιδικού Σταθμού. 

2. Τμήμα Β' Παιδικού Σταθμού. 

3. Τμήμα Γ' Παιδικού Σταθμού. 

4. Τμήμα Διοικητικού - Οικονομικού 

Στο τμήμα Διοικητικού - Οικονομικού υπάγονται τα παρακά¬ 
τω μη αυτοτελή γραφεία: 

1. Γραφείο Προσωπικού 

2. Γ ραφείο Λογιστηρίου - Προμηθειών 

Άρθρο 3ο 

«ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ» 

Α. ΜΟΝΙΜΟ ΠΡΟΣΩΠΙΚΟ 

1. Τέσσερις (4) θέσεις κλάδου Π.Ε. Νηπιαγωγών 

2. Τέσσερις (4) θέσεις κλάδου Τ.Ε Βρεφονηπιοκομίας 

3. Έξι (6) θέσεις κλάδου Δ.Ε. Βοηθών Βρεφοκόμων - Παιδο¬ 
κόμων 

4. Μία (1) θέση κλάδου Τ.Ε. 17 Διοικητικού - Λογιστικού 

5. Μία (1) θέση κλάδου Τ.Ε. Πληροφορικής 

6. Τρεις (3) θέσεις κλάδου Δ.Ε. Μαγείρων 

7. Μία (1) θέση κλάδου Υ.Ε. Βοηθητικού Προσωπικού (Βοη¬ 
θός Μάγειρα) 

8. Τρεις (3) θέσεις κλάδου Υ.Ε. Προσωπικού Καθαριότητας 

9. Μία (1) θέση κάδου ΔΕ29 Οδηγών 

10. Μία (1) θέση κλάδου ΥΕ 1 Κλητήρων - θυρωρών - Γενικών 
Καθηκόντων 

Προσόντα διορισμού για τις παραπάνω θέσεις είναι τα οριζό¬ 
μενα από τις διατάξεις των Π.Δ. 22/90 και 37α/87 και την ισχύ- 
ουσα για τους Ο.Τ.Α. Νομοθεσία. 

Β. ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. Δύο (2) θέσεις κλάδου Π.Ε. Νηπιαγωγών (Προσωρινός) 

2. Δύο (2) θέσεις κλάδου Τ.Ε. Νηπιαγωγών (Προσωρινός) 

3. Μία (1) θέση κλάδου Τ.Ε. Βρεφονηπιοκομίας 

4. Δύο (2) θέσεις κλάδου ΥΕ Βοηθητικό Προσωπικό Καθαριό¬ 
τητας 

Οι παραπάνω θέσεις (προσωρινές - προσωποπαγείς) καταρ- 
γούνται με την κατά οποιοδήποτε τρόπο αποχώρηση από την 
υπηρεσία των υπαλλήλων που τις κατέχουν. 

Γ. ΕΠΟΧΙΑΚΟ ΠΡΟΣΩΠΙΚΟ 

Δέκα (10) θέσεις εποχιακού προσωπικού, οι οποίες καθορί¬ 
ζονται κάθε φορά με απόφαση του Διοικητικού Συμβουλίου, 
ανάλογα με τις ανάγκες του Νομικού Προσώπου. 

Άρθρο 4ο 

«ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ» 

Το μόνιμο προσωπικό του Νομικού Προσώπου διέπεται από 
τις διατάξεις του Α' και Γ μέρους του Ν. 1188/1981 «Περί κυ- 
ρώσεως κώδικα καταστάσεως Προσωπικού Οργανισμού Τοπι¬ 
κής Αυτοδιοίκησης». 

Οι θέσεις των υπαλλήλων διακρίνονται σε κατηγορίες και 
κλάδους ως εξής: 

1. Θέσεις Πανεπιστημιακής Εκπαίδευσης υπαλλήλων του 
κλάδου Π.Ε. με εισαγωγικό βαθμό τον Δ' και καταληκτικό τον Α'. 

2. Θέσεις Τεχνολογικής Εκπαίδευσης υπαλλήλων του κλά¬ 
δου Τ.Ε. με εισαγωγικό βαθμό τον Δ' και καταληκτικό τον Α'. 

3. Θέσεις Δευτεροβάθμιας Εκπαίδευσης υπαλλήλων του 
κλάδου Δ. Ε. με εισαγωγικό βαθμό τον Δ' και καταληκτικό τον Α'. 

4. Θέσεις Υποχρεωτικής Εκπαίδευσης υπαλλήλων του κλά¬ 
δου Υ.Ε. με εισαγωγικό βαθμό τον Ε' και καταληκτικό τον Β'. 

Άρθρο 5ο 

«ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΚΑΙ ΤΜΗΜΑΤΩΝ» 

Α. Η Διεύθυνση εποπτεύει, συντονίζει και κατευθύνειτο παιδα¬ 
γωγικό έργο του Νομικού Προσώπου και γενικά μεριμνά για την 


εύρυθμη λειτουργία του, σύμφωνα με τον ισχύοντα κανονισμό. 

Β. Τα τμήματα των Παιδικών Σταθμών επιμελούνται την πα¬ 
ροχή σύγχρονης προσχολικής αγωγής στα φιλοξενούμενα παι¬ 
διά σε συνεργασία με το προσωπικό του Σταθμού. 

Γ. Το τμήμα Διοικητικού - Οικονομικού επιμελείται τις παντός 
είδους διοικητικές και οικονομικές εργασίες του Νομικού Προ¬ 
σώπου. 

Άρθρο 6ο 

«ΚΑΘΗΚΟΝΤΑ ΠΡΟΪΣΤΑΜΕΝΟΥ ΔΙΕΥΘΥΝΣΗΣ» 

Α' ΓΕΝΙΚΑ 

1. Ο Προϊστάμενος της Διεύθυνσης εποπτεύει, συντονίζει, 
κατευθύνει και ελέγχει τη λειτουργία όλων των υπηρεσιών που 
υπάγονται στο Νομικό Πρόσωπο. 

2. Είναι υπεύθυνος για την εφαρμογή του κανονισμού λει¬ 
τουργίας, τον Οργανισμό Εσωτερικής Υπηρεσίας και για την 
υλοποίηση των αποφάσεων του Διοικητικού Συμβουλίου. 

Β'ΕΙΔΙΚΑ 

1. Ο Προϊστάμενος της Διεύθυνσης, σε συνεργασία με τους 
παιδαγωγούς του Νομικού Προσώπου, μεριμνά για την εφαρ¬ 
μογή των σύγχρονων δεδομένων των επιστημών της αγωγής 
στο ημερήσιο πρόγραμμα απασχόλησης των παιδιών. 

2. Εποπτεύει, συντονίζει και κατευθύνειτο παιδαγωγικό έργο 
των τμημάτων 

3. Εισηγείται στο Διοικητικό Συμβούλιο κάθε θέμα που αφο¬ 
ρά τη λειτουργία, το προσωπικό, τους γονείς και την υλικοτε- 
χνική υποδομή του Νομικού προσώπου όπως: 

α. Τον αριθμό και τις ειδικότητες του προσωπικού που είναι 
αναγκαίο, προκειμένου να διασφαλισθεί η εύρυθμη λειτουργία 
του. 

β. Το παιδαγωγικό υλικό καιτονπάσης φύσεως εξοπλισμό. 

γ. Τις απαραίτητες εργασίες για την επισκευή και τη συντή¬ 
ρηση των κτιρίων. 

δ. Την επιμόρφωση του προσωπικού, την υπηρεσιακή του κα¬ 
τάσταση και εξέλιξη, τις μετακινήσεις του για την κάλυψη υπη¬ 
ρεσιακών αναγκών. 

ε. Τηντροποποίησητου Οργανισμού Εσωτερικής Υπηρεσίας 
καθώς και την προσαρμογή του στις εκάστοτε ισχύουσες δια¬ 
τάξεις. 

4. Είναι υπεύθυνος για την τήρηση του ωραρίου του προσω¬ 
πικού, προγραμματίζει και εγκρίνει τις άδειες αυτού ώστε να 
μην δημιουργούνται λειτουργικά προβλήματα στο Νομικό Πρό¬ 
σωπο. 

5. Καλεί τους προϊσταμένους των τμημάτων σε δύο τακτικές 
συναντήσεις, με την έναρξη και τη λήξη της σχολικής χρονιάς 
για προγραμματισμό - απολογισμό του επιτελούμενου έργου. 
Πραγματοποιούνται επίσης έκτακτες συναντήσεις όποτε κρι- 
θεί αναγκαίο. 

6. Εγκρίνει και υπογράφει τα αιτήματα των Προϊσταμένων 
που αφορούν ανάγκες των τμημάτων τους. 

7. Συνεργάζεται με το τμήμα Διοικητικού - Οικονομικού, το 
οποίο οφείλει να παρέχει κάθε στοιχείο για να διασφαλισθεί η 
εύρυθμη λειτουργία του Νομικού Προσώπου και η επίτευξη των 
σκοπών του. 

8. Επιβλέπει την τήρηση όλων των προβλεπομένων βιβλίων 
και εντύπων και τηρεί τη σφραγίδα του Νομικού Προσώπου. 

9. Παραλαμβάνει, χαρακτηρίζει την αλληλογραφία του Νομι¬ 
κού Προσώπου και τη διανέμει στις αρμόδιες υπηρεσίες για τις 
περαιτέρω ενέργειες. Τηρεί το εμπιστευτικό πρωτόκολλο αλ¬ 
ληλογραφίας. 

10. Είναι υπεύθυνος για την παραλαβή και τον έλεγχο των αι¬ 
τήσεων εγγραφής - επανεγγραφής των παιδιών και των σχετι¬ 
κών δικαιολογητικών. 

11. Συντάσσει το διαιτολόγιο των παιδιών σε συνεργασία με 
τον Παιδίατρο του Νομικού Προσώπου. 

12. Συνεργάζεται με το αρμόδιο τμήμα για την κατάρτιση του 
Προϋπολογισμού - Απολογισμού - Ισολογισμού του Ν.Π. Ειση- 
γείται έγκαιρα τυχόν αναμορφώσεις του και επιμελείται για τη 
σωστή εκτέλεσή του. 

13. Ελέγχει τα Χρηματικά Εντάλματα Πληρωμής και κάθε άλ¬ 
λο παραστατικό στοιχείο, τα οποία συνυπογράφει με τον Πρό¬ 
εδρο του Διοικητικού Συμβουλίου. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


18145 


14. Συνυπογράφει με τον Προϊστάμενο του Διοικητικού - Οι¬ 
κονομικού τις επιταγές του Νομικού Προσώπου και κάθε παρα¬ 
στατικό εσόδων. 

15. Εισηγείται στις αρμόδιες υπηρεσίες του Δήμου για την 
καταλληλότητα των χώρων λειτουργίας του κτιρίου του Παιδι¬ 
κού Σταθμού σε περίπτωση ανέγερσης ή μεταστέγασης. 

16. Ο Προϊστάμενος, όταν απουσιάζει ή κωλύεται, αναπλη¬ 
ρώνεται σύμφωνα με τις διατάξεις της κείμενης νομοθεσίας. 

Άρθρο 7ο 

«ΚΑΘΗΚΟΝΤΑ ΠΡΟΪΣΤΑΜ ΕΝΟΥ ΤΜΗΜΑΤΟΣ 
ΠΑΙΔΙΚΟΥ ΣΤΑΘΜΟΥ» 

1. Είναι υπεύθυνος για την εύρυθμη λειτουργία του τμήματος 
και για την πιστή εφαρμογή του Κανονισμού Λειτουργίας. 

2. Φροντίζει για την υλοποίηση των αποφάσεων του Διοικητι¬ 
κού Συμβουλίου και για την εφαρμογή των οδηγιών και των κα¬ 
τευθύνσεων της Διεύθυνσης. 

3. Εποπτεύει, καθοδηγεί και ελέγχει όλο το προσωπικό του 
τμήματος για τη σωστή εκτέλεση των καθηκόντων του. 

4. Φροντίζει σε συνεργασία με το παιδαγωγικό προσωπικό να 
παρέχεται στα παιδιά σύγχρονη προσχολική αγωγή, σύμφωνα 
με το ημερήσιο πρόγραμμα απασχόλησης. 

5. Εισηγείται στη Διεύθυνση για τις ανάγκες του τμήματός 
του σε προσωπικό και την επιμόρφωση αυτού. 

6. Εισηγείται εγγράφως την προμήθεια του απαραίτητου 
εξοπλισμού και κάθε άλλο ζήτημα που αφορά την εύρυθμη λει¬ 
τουργία του τμήματος. 

7. Συνεργάζεται με το παιδαγωγικό και λοιπό προσωπικό για 
όλα τα θέματα λειτουργίας του τμήματος. 

8. Φροντίζει για την τήρηση των κανόνων υγιεινής στο Σταθ¬ 
μό, την καλή υγεία των παιδιών και μεριμνά για τη σωματική 
τους ακεραιότητα. Ενημερώνει άμεσα τη Διεύθυνση και τους 
γονείς των παιδιών σε περίπτωση ατυχήματος ή ασθένειας. Συ¬ 
νεργάζεται με τον Παιδίατρο. 

9. Καλείτο προσωπικό τουΣταθμού για ενημέρωση, καθοδή¬ 
γηση και προγραμματισμό δραστηριοτήτων υποχρεωτικά με 
την έναρξη λειτουργίας του Παιδικού Σταθμού και όποτε κριθεί 
αναγκαίο. 

10. Καλείτους γονείς σε ενημερωτική συγκέντρωση τουλάχι¬ 
στον μία φορά το χρόνο ύστερα από απόφαση του Διοικητικού 
Συμβουλίου. Στην συγκέντρωση παρευρίσκεται, εκτός από τον 
ίδιο, ο Πρόεδρος και τα μέλη του Διοικητικού Συμβουλίου, ο 
Προϊστάμενος Διεύθυνσης και το παιδαγωγικό προσωπικό. 
Σκοπός της συγκέντρωσης είναι η ενημέρωση των γονέων για 
τα ζητήματα που αφορούν τα παιδιά και τη λειτουργία του 
Σταθμού. 

11. Τηρεί και ενημερώνει καθημερινά τα βιβλία: 

α. Βιβλίο παρουσίας προσωπικού. 

β. Βιβλίο συσσιτούντων νηπίων. 

γ. Βιβλίο διδαχθείσης ύλης. 

δ. Βιβλία αναλώσιμου και μη αναλώσιμου υλικού. 

ε. Δελτία εισαγωγής και εξαγωγής υλικού. 

12. Τηρεί τα κλειδιά του Σταθμού και της αποθήκης τροφί¬ 
μων. Παραδίνει από ένα εξ’ αυτών στην παιδαγωγό και στη μα¬ 
γείρισσα. 

13. Απασχολείτοπαιδιάτρεις (3) ώρες ημερησίως, σύμφωνα 
με το παιδαγωγικό πρόγραμμα, και αναπληρώνει την παιδαγω¬ 
γό σε περίπτωση απουσίας. 

14. Ο Προϊστάμενος, όταν απουσιάζει ή κωλύεται, αναπλη¬ 
ρώνεται σύμφωνα με τις διατάξεις της κείμενης νομοθεσίας. 

Άρθρο 8ο 

«ΚΑΘΗΚΟΝΤΑ Π ΡΟΪΣΤΑΜ ΕΝΟΥ ΤΜ Η ΜΑΤΟΣ 
ΔΙΟΙΚΗΤΙΚΟΥ - ΟΙΚΟΝΟΜΙΚΟΥ” 

1. Έχει την ευθύνη και τον έλεγχο του τμήματος Διοικητικού 
- Οικονομικού, εφαρμόζει τον Κανονισμό Λειτουργίας του Νο¬ 
μικού Προσώπου και φροντίζει για την πιστή εκτέλεση των απο¬ 
φάσεων του Διοικητικού Συμβουλίου. 

2. Είναι υπεύθυνος για την προμήθεια και τον έγκαιρο εφο¬ 
διασμό των Σταθμών με τα αναγκαία τρόφιμα και λοιπά υλικά, 
για την καλή φύλαξη, συντήρηση και διάθεσή τους καθώς και 
για τη λοιπή εν γένει περιουσία του Νομικού Προσώπου, σύμ¬ 
φωνα με τις εκάστοτε αποφάσεις του Διοικητικού Συμβουλίου. 


3. Συντάσσει τις μισθοδοτικές καταστάσεις του προσωπικού 
και φροντίζει για την εκκαθάριση μισθών, επιδομάτων, προ- 
σαυξήσεων κ.λπ. του προσωπικού. 

4. Τηρεί όλα τα βιβλία διαχείρισης στα οποία καταχωρεί όλες 
τις από τον νόμο απαιτούμενες εγγραφές. 

5. Επιμελείται την εκκαθάριση και πληρωμή κάθε δαπάνης και 
εκδίδει τα σχετικά εντάλματα πληρωμών. 

6. Είναι υπεύθυνος για την τήρηση γενικά των λογαριασμών 
του Νομικού Προσώπου, τη συγκέντρωση των παραστατικών 
στοιχείων, όλων των δικαιολογητικών εισπράξεων και πληρω¬ 
μών, έτσι ώστε να είναι ευχερής ο έλεγχος των εσόδων και των 
εξόδων σε οποιοδήποτε χρόνο. 

7. Συνεργάζεται με τον Προϊστάμενο Διεύθυνσης για την κα¬ 
τάρτιση του Προϋπολογισμού, του Απολογισμού και του Ισο¬ 
λογισμού του Νομικού Προσώπου, εισηγούμενος εγκαίρως τυ¬ 
χόν αναμόρφωσή του. 

8. Εκτελεί κάθε άλλη εργασία διοίκησης και διαχείρισης που 
του ανατίθεται από τον Πρόεδρο ή τον Προϊστάμενο Διεύθυνσης. 

Άρθρο 9ο 

«ΓΡΑΦΕΙΟ ΠΡΟΕΔΡΟΥ 
ΛΕΙΤΟΥΡΓΙΑ - ΑΡΜΟΔΙΟΤΗΤΕΣ» 

1. Ενημερώνει τον πρόεδρο για την αλληλογραφία του Νομι¬ 
κού Προσώπου. 

2. Προγραμματίζει τις συναντήσεις του Προέδρου με επιτρο¬ 
πές, συλλόγους, γονείς, δημότες κ.λπ.. 

3. Τηρείημερολόγιοτωνπροσωπικών συναντήσεων, επαφών 
και συμμετοχών σε επιτροπές του Προέδρου εντός και εκτός 
Νομικού Προσώπου και τον ενημερώνει έγκαιρα. 

4. Μεριμνά και επιμελείται για την προπαρασκευή των συνε¬ 
δριάσεων του Διοικητικού Συμβουλίου σε συνεργασία με τη Δι¬ 
εύθυνση. 

5. Διεκπεραιώνει κάθε υπόθεση που του αναθέτει ο Πρόε¬ 
δρος και δεν εμπίπτει στην αρμοδιότητα των άλλων υπηρεσιών 
του Νομικού Προσώπου. 

Άρθρο 10ο 

«ΚΑΘ Η ΚΟ ΝΤΑ ΤΜ Η ΜΑΤΟΣ ΠΑΙΔΙ ΚΟΥ ΣΤΑΘΜ ΟΥ» 

Α. ΚΑΘΗΚΟΝΤΑ ΠΑΙΔΑΓΩΓΟΥ. 

1. Φροντίζει για τη σωστή ψυχοσωματική υγεία και ψυχοκινη¬ 
τική εξέλιξη των παιδιών με εξατομίκευση του ημερήσιου προ¬ 
γράμματος ανάλογα με την ηλικία και τις ανάγκες τους. Απα¬ 
σχολεί τα παιδιά σύμφωνα με το ημερήσιο πρόγραμμα απα¬ 
σχόλησης. 

2. Καταρτίζει το μηνιαίο παιδαγωγικό πρόγραμμα απασχόλη¬ 
σης και δραστηριοτήτων των παιδιών. 

3. Είναι υπεύθυνος και υπόλογος για τα εποπτικά μέσα διδα¬ 
σκαλίας και το εκπαιδευτικό υλικό που του έχει διατεθεί. 

4. Εισηγείται τις ανάγκες εφοδιασμού για την εφαρμογή του 
προγράμματος με είδη (παιχνίδια, είδη καθαριότητας κ.τλ.) 
στον Προϊστάμενο του Τμήματος. 

5. Βοηθά τα φιλοξενούμενα παιδιά για την ικανοποίηση των 
ατομικών τους αναγκών. Παρακολουθεί τη διατροφή καιτην κα¬ 
θαριότητά τους, ενθαρρύνοντας την αυτοεξυπηρέτησή τους. 

6. Ενημερώνει τους αρμόδιους και τον Παιδίατρο για κάθε 
ύποπτο σχετικά με την υγεία τους περιστατικό. 

7. Τηρεί βιβλίο παρουσίας των παιδιών. Ενημερώνει αρμοδί¬ 
ους για τις καθυστερήσεις στην προσέλευσή τους καιτις απου¬ 
σίες τους. 

8. Λόγω της άμεσης επαφής του με τα παιδιά προσφέρει σε 
αυτά με υπομονή και στοργή όλες τις δυνατότητες για να ανα¬ 
πτύξουν την προσωπικότητά τους επιδιώκοντας συνεχώς να 
δημιουργήσουν σ’ αυτά ικανότητα συγκέντρωση, αυτενέργει¬ 
ας, εμπιστοσύνης στον εαυτό τους και στις προσωπικές δυνα- 
τότητές τους. Σε καμία περίπτωση και για οποιοδήποτε λόγο 
δεν επιτρέπεται η κακή μεταχείριση των παιδιών (εκφοβισμός, 
σωματική ποινή κ.λπ.). 

9. Ενημερώνει μία (1) φορά το μήνα τους γονείς για τη γενική 
σφαιρική εξέλιξη του παιδιού τους και διατηρεί αρμονική σχέ¬ 
ση με αυτούς. 

10. Καταχωρεί και υπογράφει καθημερινά τη διδαχθείσα ύλη 
στο σχετικό βιβλίο που τηρείται από τον Προϊστάμενο του Τμή- 
ματος. 

11. Μεριμνά για την ανάπαυση των παιδιών σύμφωνα με το 
πρόγραμμα ημερήσιας απασχόλησης. 

12. Διοργανώνει εορταστικές εκδηλώσεις σε συνεργασία με 
τον Προϊστάμενο του Σταθμού. 

13. Είναι υπεύθυνος για την παραλαβή των παιδιών από τους 
γονείς καιτην παράδοσή τους σ' αυτούς ή τους κηδεμόνες τους. 

14. Εκτελεί οποιαδήποτε άλλη υπηρεσία σχετική με το έργο 
του που του ανατίθεται. 

Β. ΚΑΘΗΚΟΝΤΑ ΒΟΗΘΟΥ ΠΑΙΔΑΓΩΓΟΥ. 

1. Βοηθάει το παιδαγωγικό προσωπικό σε όλα τα καθήκοντά 
του, σύμφωνα με τις οδηγίες που παίρνει από αυτό. Σε περί¬ 
πτωση απουσίας του παιδαγωγικού προσωπικού, αναπληρώνει 
αυτό απευθυνόμενη στον Προϊστάμενο του Σταθμού για βοή¬ 
θεια και υποστήριξη. 

2. Επιλαμβάνεται της σωματικής καθαριότητας των παιδιών. 

3. Συνοδεύει τα παιδιά με το σχολικό αυτοκίνητο εφόσον 
υπάρχει. 

Γ. ΚΑΘΗΚΟΝΤΑ ΜΑΓΕΙΡΑ ή ΜΑΓΕΙΡΙΣΣΑΣ 

1. Είναι υπεύθυνος/η για το μαγειρείο καιτην επιμελημένη και 
έγκαιρη παρασκευή του φαγητού, σύμφωνα με το διαιτολόγιο 
που εφαρμόζεται κάθε φορά. 

2. Επιμελείται ιδιαιτέρως για την τήρηση όλων των όρων υγι¬ 
εινής στους χώρους παρασκευής του φαγητού εισηγούμενος 
ή κάθε σχετικό μέτρο. 

3. Παραλαμβάνει καθημερινά από τον Προϊστάμενο βάσει 
δελτίων εξαγωγής, την αναγκαία ποσότητα υλικών για το ημε¬ 
ρήσιο φαγητό, σύμφωνα με το διαιτολόγιο και το ποσοτολόγιο 
και υπογράφει αυτά. 

4. Τακτοποιεί τα μαγειρικά σκεύη και είδη εστιάσεως, φρο¬ 
ντίζει δε για την καλή συντήρησή τους και λειτουργία τους ευ- 
θυνόμενος/η για κάθε απώλεια ή αδικαιολόγητη καταστροφή. 
Επίσης φροντίζει γιατην καθαριότητα αυτών καθώς και του χώ¬ 
ρου του μαγειρείου και της αποθήκης τροφίμων. 

5. Φροντίζει για το σερβίρισμα των γευμάτων. 

6. Προτείνει τη λήψη κάθε μέτρου, που θεωρεί απαραίτητο 
γιατην καλή λειτουργία του μαγειρείου. 

7. Εκτελεί κάθε άλλη εργασία που του ανατίθεται από τον 
Προϊστάμενο, μέσα στα πλαίσια των γενικότερων καθηκόντων 
του και των αναγκών του Νομικού Προσώπου. 

Δ. ΚΑΘΗΚΟΝΤΑ ΒΟΗΘΟΥ ΜΑΓΕΙΡΑ ή ΜΑΓΕΙΡΙΣΣΑΣ 

1. Φροντίζει για τη μεταφορά και διανομή του φαγητού στα 
παιδιά καθώς και τη συγκέντρωση των ειδών εστίασης μετά το 
τέλος του φαγητού και τη μεταφορά τους στην κουζίνα. 

2. Βοηθάτον μάγειραή τη μαγείρισσα στην προετοιμασία του 
φαγητού, στον καθαρισμό των σκευών εστίασης και στα λοιπά 
καθήκοντά του. 

3. Αναπληρώνει το μάγειρα ή τη μαγείρισσα σε περίπτωση 
απουσίας ή κωλύματος αυτού. 

4. Βοηθά το προσωπικό καθαριότητας με υπόδειξη του Προϊ¬ 
σταμένου ή σε περίπτωση απουσίας εκτελεί τα καθήκοντά του. 

5. Εκτελεί κάθε άλλη εργασία που του ανατίθεται από τον 
Προϊστάμενο, μέσα στα πλαίσια των γενικότερων καθηκόντων 
του και των αναγκών του Νομικού Προσώπου. 

Ε. ΚΑΘΗΚΟΝΤΑ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

1. Εκτελεί τις εργασίες καθαριότητας όλων των εσωτερικών 
και εξωτερικών χώρων του Σταθμού, εκτός εκείνων του μαγει¬ 
ρείου και της αποθήκης τροφίμων. 

2. Χρησιμοποιεί υλικά καθαριότητας που παραλαμβάνει από 
τον Προϊστάμενο με δελτίο εξαγωγής το οποίο και υπογράφει. 

3. Είναι αποκλειστικά υπόλογος για τον γενικό ιματισμό του 
Σταθμού και οφείλει να μεριμνά για την καλή συντήρηση, κα¬ 
θαριότητα και φύλαξη αυτού στον κατάλληλο χώρο αποθήκευ¬ 
σής του, ευθυνόμενος για κάθε απώλεια και αδικαιολόγητη κα¬ 
ταστροφή του. 

4. Φροντίζει για τη διανομή του φαγητού, ελείψει βοηθού μά¬ 
γειρα, παρευρίσκεται δε στο χώρο τραπεζαρίας και βοηθά τα 
παιδιά καθ’ όλη τη διάρκεια του φαγητού. 

5. Βοηθά εφόσον παρίσταται ανάγκη στην προετοιμασία των 
παιδιών για τη μεσημβρινή τους ανάπαυση, καθώς στην ετοι¬ 
μασία αυτών για την αποχώρησή τους από το Σταθμό και πα- 
ρευρίσκεται υποχρεωτικά μαζί με τον παιδαγωγό στην αποχώ¬ 
ρηση των παιδιών. 


6. Επιλαμβάνεται της καθαριότητας των παιδιών του τμήμα¬ 
τος απούσηςτης βοηθού παιδαγωγού. 

7. Αναπληρώνει το μάγειρα ή τη μαγείρισσα σε περίπτωση 
απουσίας ή κωλύματος αυτού και εφόσον δεν υπηρετεί βοηθός 
μάγειρα. 

8. Εκτελεί κάθε άλλη εργασία που ανατίθεται από τον Προϊ¬ 
στάμενο μέσα στα πλαίσια των γενικότερων καθηκόντων του 
και των αναγκών του Νομικού Προσώπου. 

ΣΤ. ΚΑΘΗΚΟΝΤΑ ΟΔΗΓΟΥ 

1. Επιλαμβάνεται για την ασφαλή μεταφορά των φιλοξενού¬ 
μενων παιδιών προς και από τον Σταθμό. 

2. Είναι υπεύθυνος γιατην καλή συντήρηση και καθαριότητα 
του αυτοκινήτου του Σταθμού και οφείλει να τηρεί σχολαστικά 
τον Κώδικα Οδικής Κυκλοφορίας και τους όρους ασφαλούς με¬ 
ταφοράς παιδιών. 

3. Εκτελεί εξωτερικές εργασίες του Νομικού Προσώπου στο 
μεσοδιάστημα των μεταφορών. 

Ζ. ΚΑΘΗΚΟΝΤΑ ΠΡΟΣΩΠΙΚΟΥ ΓΕΝΙΚΩΝ ΚΑΘΗΚΟΝΤΩΝ 

Ο υπάλληλος γενικών καθηκόντων ανήκει στην κεντρική υπη¬ 
ρεσία και εκτελεί τα καθήκοντα του κλητήρα, και κάθε άλλη ερ¬ 
γασία εσωτερική ή εξωτερική που του αναθέτουν τα αρμόδια 
όργανα, ο Πρόεδρος ή ο Προϊστάμενος Διεύθυνσης του Νομι¬ 
κού Προσώπου. 

Άρθρο 11ο 

«ΚΑΘΗΚΟΝΤΑ ΤΜΗΜΑΤΟΣ ΔΙΟΙΚΗΤΙΚΟΥ - 
ΟΙΚΟΝΟΜΙΚΟΥ» 

Α. ΓΡΑΦΕΙΟ ΠΡΟΣΩΠΙΚΟΥ 

1. Εφαρμόζει την ισχύουσα νομοθεσία σχετικά με την υπηρε¬ 
σιακή κατάσταση και εξέλιξη του προσωπικού του Νομικού 
Προσώπου. 

2. Τηρεί καιενημερώνειτους ατομικούς υπηρεσιακούς φακέ¬ 
λους του προσωπικού. 

3. Συντάσσει κατά το νόμο τους πίνακες αρχαιότητας των 
υπαλλήλων του Νομικού Προσώπου. 

4. Συντάσσει τα παραστατικά στοιχεία πληρωμής του υπηρε- 
τούντος προσωπικού και κοινοποιεί τις μεταβολές αυτού εγκαί¬ 
ρως στο αρμόδιο γραφείο. 

5. Διεκπεραιώνει όλες τις διαδικασίες που είναι απαραίτητες 
για τηνπρόσληψη προσωπικού, τις προαγωγές, απολύσεις, πα¬ 
ραιτήσεις, αποσπάσεις, μετατάξεις, συντάξεις, χορηγήσεις 
αδειών, πειθαρχικές υποθέσεις και τις κοινοποιεί στο γραφείο 
λογιστηρίου. 

6. Εκδίδει τα πιστοποιητικά υπηρεσιακών μεταβολών για κά¬ 
θε χρήση. 

7. Συντάσσει τις μισθολογικές καταστάσεις του προσωπικού 
και φροντίζει για την εκκαθάριση μισθών, επιδομάτων, προ- 
σαυξήσεων κ.λπ. του προσωπικού. 

8. Συνεργάζεται με τη Δ/νση του Νομικού προσώπου για την 
κατάρτιση της ημερήσιας διάταξης των θεμάτων για τις συνε¬ 
δριάσεις του Διοικητικού Συμβουλίου. 

9. Μεριμνά για την επίδοση των προσκλήσεων στα μέλη του 
Διοικητικού Συμβουλίου μετά θέματα της ημερήσιας διάταξης. 

10. Ασκεί καθήκοντα γραμματέα και τηρεί τα πρακτικά των 
συνεδριάσεων του Διοικητικού Συμβουλίου. 

11. Κοινοποιεί άμεσα τις αποφάσεις του Διοικητικού Συμβου¬ 
λίου στον οικείο Ο.Τ.Α. και όπου αλλού από τον Νόμο ορίζεται. 

12. Διεκπεραιώνει κάθε εισερχόμενο ή εξερχόμενο έγγραφο 
και τηρεί το αρχείο του Νομικού Προσώπου. 

13. Διεκπεραιώνει κάθε υπόθεση που του αναθέτει ο Πρόε¬ 
δρος του Διοικητικού Συμβουλίου ή ο Προϊστάμενος της Διεύ¬ 
θυνσης και η οποία δεν εντάσσεται στην αρμοδιότητα των άλ¬ 
λων υπηρεσιώντου Νομικού Προσώπου. 

Β. ΓΡΑΦΕΙΟ ΛΟΓΙΣΤΗΡΙΟΥ - ΠΡΟΜΗΘΕΙΩΝ 

1. Έχει την ευθύνη είσπραξης των εισφορών και των εσόδων 
του Νομικού Προσώπου. 

2. Φροντίζει γιατην εκκαθάριση καιτην εντολή πληρωμής κά¬ 
θε δαπάνης του Νομικού Προσώπου. 

3. Ελέγχειταπροβλεπόμενα από τον νόμο δικαιολογητικά και 
την ύπαρξη σχετικής πίστωσης για την πληρωμή της κάθε δα¬ 
πάνης. 

4. Καταχωρεί τα εντάλματα στα οικεία βιβλία και τα αποστέλ¬ 
λει στην ταμειακή υπηρεσία για εξόφληση. 

5. Τηρεί όλα τα βιβλία διαχείρισης στα οποία καταχωρεί όλες 
τις από τον Νόμο απαραίτητες εγγραφές. 

6. Διενεργεί κάθε πράξη σχετική με την προμήθεια όλων των 
ειδών για τις ανάγκες του Νομικού Προσώπου και τη λειτουρ¬ 
γία των Παιδικών Σταθμών με την άμεση επίβλεψη του Προϊ¬ 
σταμένου του τμήματος και της Διεύθυνσης. 

7. Είναι υπεύθυνο για την έγκαιρη και σωστή εκτέλεση των συμ¬ 
βάσεων που καταρτίζονται για τις προμήθειες διαφόρων ειδών 
υλικών και εφοδίων για τις ανάγκες του Νομικού Προσώπου. 

8. Συντάσσει το σχέδιο προϋπολογισμού προκειμένου να τε¬ 
θεί υπόψη του προϊσταμένου του τμήματος και της Διευθύνσε- 
ως πριν διαβιβασθεί στο Διοικητικό Συμβούλιο. 

9. Εισηγείται σύμφωνα με τις κείμενες διατάξεις για την εκ¬ 
ποίηση ή καταστροφή του άχρηστου υλικού. 

10. Επιμελείται της σύνταξης των απαραίτητων προδιαγρα¬ 
φών και υποχρεώσεων για τις προκηρύξεις διαγωνισμών προ¬ 
μηθειών τροφίμων και άλλων υλικών. 

11. Εκτελεί κάθε άλλη εργασία διοίκησης και διαχείρισης που 
του ανατίθεται από τον Πρόεδρο του Δ.Σ. ή από τον Προϊστά¬ 
μενο Διεύθυνσης του Νομικού Προσώπου. 

Άρθρο 12ο 

«ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ» 

Οι προϊστάμενοι των Υπηρεσιακών Μονάδων του Νομικού 
Προσώπου επιλέγονται από τους κλάδους: 

1. Ο Προϊστάμενος της Διεύθυνσης του Νομικού Προσώπου 
επιλέγεται από τους κλάδους Π.Ε. Νηπιαγωγών (Προσωρινός), 
Π.Ε. Νηπιαγωγών, Τ.Ε. Νηπιαγωγών (προσωρινός), Τ.Ε. Βρε- 
φονηπιοκομίας όπως ορίζει ο Νόμος. 

2. Ο Προϊστάμενοςτου τμήματος Παιδικού Σταθμού επιλέγε¬ 
ται από τους κλάδους Π.Ε. Νηπιαγωγών (προσωρινός),), Π.Ε. 
Νηπιαγωγών, Τ.Ε. Νηπιαγωγών (προσωρινός), Τ.Ε. Βρεφονη- 
πιοκομίας όπως ορίζει ο Νόμος. 

3. Ο Προϊστάμενος Διοικητικού - Οικονομικού επιλέγεται από 
τους κλάδους Τ.Ε. Διοικητικού - Λογιστικού ή Τ.Ε. Πληροφορι¬ 
κής όπως ο Νόμος ορίζει. 

Άρθρο 13ο 

Για το διορισμό, τα καθήκοντα, τους περιορισμούς, το χρόνο 
εργασίας, την αστική ευθύνη, τα δικαιώματα, τις άδειες, τις με¬ 
ταβολές υπηρεσιακής κατάστασης, το προβάδισμα, τις ηθικές 
αμοιβές, τα πειθαρχικά αδικήματα, τη λύση υπαλληλικής σχέ¬ 
σης, και την ιατροφαρμακευτική περίθαλψη των υπαλλήλων, 
εφαρμόζονται οι εκάστοτε ισχύουσες νομοθετικές διατάξεις. 

Άρθρο 14ο 

Οι προβλεπόμενες από τον παρόντα Οργανισμό Εσωτερικής 
Υπηρεσίας θέσεις κατά κλάδο, καλύπτουν όλους τους εργαζό¬ 
μενους στο Ν.Π.Δ.Δ. ανεξαρτήτως σχέσεως εργασίας καθώς και 
ορισμένο επιπλέον αριθμό θέσεων για την κάλυψη των υφιστά¬ 
μενων και μελλοντικών αναγκών των υπηρεσιών του Ν.Π.Δ.Δ.. 

Η κατανομή του προσωπικού στις Διευθύνσεις - Τμήματα, γί¬ 
νεται πάντα με απόφαση του Προέδρου του Δ.Σ. του Ν.Π.Δ.Δ., 
ανάλογα μετις ανάγκες των υπηρεσιών, τα προσόντα των υπαλ¬ 
λήλων, την πείρα και τις γνώσεις αυτών σε ειδικά αντικείμενα, 
κατά την οποία κατανομή θα εξετάζονται και τυχόν ειδικές ανά¬ 
γκες των υπαλλήλων (μητέρες ανηλίκων τέκνων, έγκυες γυναί¬ 
κες, τόπος διαμονής κ.λπ.). 

Προϊστάμενοι Διευθύνσεων και Τμημάτων ορίζονται πάντοτε 
με απόφαση Προέδρου του Διοικητικού Συμβουλίου οι κρινό- 
μενοι από το αρμόδιο Υπηρεσιακό Συμβούλιο υπάλληλοι, ανα- 
πληρούμενοι σε περίπτωση απουσίας τους ή κωλύματος από 
τον κατά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επιμέρους υπηρε¬ 
σιών, μη προβλεπόμενη από τον παρόντα Οργανισμό Εσωτερι¬ 
κής Υπηρεσίας, ρυθμίζεται με τον Κανονισμό Λειτουργίας του 
Ν.Π.Δ.Δ. 

Ακροτελευταίο Άρθρο 

Από την ψήφιση του παραπάνω Οργανισμού Εσωτερικής 
Υπηρεσίας, προκαλείται δαπάνη σε βάρος του προϋπολογι¬ 
σμού του οικονομικού έτους 2003 ο οποίος ενισχύεται από τους 
Κ.Α.Π., τροφεία κλπ. ύψους € 250.000 περίπου, εφόσον προ- 
σληφθούν όλοι και για τα επόμενα οικονομικά έτη το ύψος της 
δαπάνης δεν μπορεί να προσδιορισθεί. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Αυγούστου 2003 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 9099 (3) 

Τ ροποποίηση της συστατικής πράξης της Δημοτικής Επιχείρη¬ 
σης με την επωνυμία «Δημοτική Επιχείρηση Ύδρευσης 
Αποχέτευσης Δήμου Σερρών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 3 του Ν. 1069/1980 «περί κινή¬ 
τρων δια την ίδρυση επιχειρήσεων ύδρευσης και αποχέτευ¬ 
σης» (ΦΕΚΑ'191/1980), 

2. Τις διατάξεις του άρθρου 6 παρ. 1 του Ν .2307/1995 (ΦΕΚ Α' 
113/1995), 

3. Τις διατάξειςτου άρθρου 1 παρ.1 του Ν.2647/1998 (ΦΕΚΑ' 
237/1998). 

4. Το Π.Δ/τος 503/1991 (ΦΕΚΑ' 182/1991) περί σύστασης ενι¬ 
αίας επιχείρησης ύδρευσης και αποχέτευσης με την επωνυμία 
«Δημοτική Επιχείρηση Ύδρευσης Αποχέτευσης Δήμου Σερ¬ 
ρών», 

5. Την 2387+2386/17.3.1999 απόφαση του Γενικού Γραμμα- 
τέα Περιφέρειας Κεντρικής Μακεδονίας, 

6. Την 597/2003 απόφαση του Δημοτικού Συμβουλίου Σερ¬ 
ρών περί τροποποίησης της συστατικής πράξης της ως άνω 
επιχείρησης, 

7. Το γεγονός ότι από τις διατάξεις της παρούσης δεν προ- 
καλείται δαπάνη σε βάρος του προϋπολογισμού του Δήμου, 
αποφασίζουμε: 

Τροποποιούμε το άρθρο 5 παρ. 1 της συστατικής πράξης του 
Π.Δ/τος 503/1991 όπως αυτό τροποποιήθηκε με την 
2387+2386/17.3.1999 απόφασή μας, ως εξής; 

Άρθρο 5 
ΔΙΟΙΚΗΣΗ 

1. Η επιχείρηση διοικείται από εννιαμελές (9) διοικητικό συμ¬ 
βούλιο, τα μέλη του οποίου ορίζονται μαζί με τους αναπληρω¬ 
τές τους από το δημοτικό συμβούλιο, κατά την ακόλουθη διά¬ 
κριση: 

Α) τέσσερις (4) εκπρόσωποι του Δήμου, έκτων οποίων ο ένας 
(1) προέρχεται από τη μειοψηφία, 

Β) έναν (1) εκπρόσωπο των εργαζομένων στην επιχείρηση, 

Γ) έναν (1) εκπρόσωπο του ιατρικού συλλόγου, 

Δ) έναν (1) εκπρόσωπο της Ένωσης Προστασίας Καταναλω¬ 
τών Σερρών (ΕΠΚΑΣ) και 

Ε) δύο (2) δημότες ή κατοίκους του Δήμου που έχουν πείρα ή 
γνώσεις σχετικές με το αντικείμενα της επιχείρησης. 

Κατά τα λοιπά ισχύει το Π .Δ/τος 503/1991. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Σέρρες, 28 Αυγούστου 2003 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 5194 (4) 

Έγκριση προγράμματος κυνηγίου της Ιδιωτικής Ελεγχόμενης 
Κυνηγετικής Περιοχής, στην περιοχή Ασκύφου Σφακίων 
Νομού Χανίων για το κυνηγετικό έτος 2003 - 2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 3 παρ. 3 και άρθρο 6 παρ. 3 του 
Π.Δ. 453/77 «Περί των Ελεγχόμενων Κυνηγετικών Περιοχών 

(ΕΚΠ) καιτων όρων και προϋποθέσεων ασκήσεως Θήρας σε αυ¬ 
τές». 

2. Τις διατάξεις των άρθρων 253 και 254 του Ν.Δ. 86/69 «Πε¬ 
ρί Δασικού Κώδικα», όπως έχουν αντικατασταθεί και συμπλη¬ 
ρωθεί με τα άρθρα 3 και 4 του Ν. 177/75. 

3. Την 934/27.2.2001 απόφαση Γενικού Γραμματέα Περιφέ¬ 
ρειας Κρήτης που δημοσιεύτηκε στο Φ.Ε.Κ, 499/τ.Β'/30.4.2001 
«Χαρακτηρισμός και ίδρυση ιδιωτικής ελεγχόμενης κυνηγετι¬ 
κής περιοχής στα Ασκύφου Σφακίων Νομού Χανίων». 

4. Το από 20.8.2003 πρόγραμμα κυνηγίου, που συντάχθηκε 
από την «ΑΣΚΥΦΟΥ ΑΓΡΟΤΟΤΟΥΡΙΣΤΙΚΗ ΑΕ» και συμπληρώ¬ 
θηκε από την Υπηρεσία μας. 

5. Τις διατάξειςτου Ν. 2503/97 «Διοίκηση, Οργάνωση, Στελέ- 
χωσητης Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις» (Φ.Ε.Κ. 107/τ.Α'/30.5.97). 

6. Την 5972/3.8.1998 απόφαση του Γενικού Γραμματέα Περι¬ 
φέρειας Κρήτης «Ορισμός εισηγητών και μεταβίβαση εξουσίας 
υπογραφής με Ε.Γ.Γ.Π. Κρήτης αποφάσεων, εγγράφων και άλ¬ 
λων πράξεων στους προϊσταμένους και υπαλλήλους των Υπη¬ 
ρεσιών της Περιφέρειας», αποφασίζουμε: 

Εγκρίνουμε το πρόγραμμα κυνηγίου της Ιδιωτικής Ελεγχό¬ 
μενης Κυνηγετικής Περιοχής «ΑΣΚΥΦΟΥ ΑΓΡΟΤΟΤΟΥΡΙΣΤΙΚΗ 
ΑΕ», για την κυνηγετική περίοδο 2003-2004 όπως παρακάτω: 

ΠΡΟΓΡΑΜΜΑ ΚΥΝΗΓΙΟΥ ΤΗΣ «ΑΣΚΥΦΟΥ ΑΓΡΟΤΟΤΟΥ- 
ΡΙΣΤΙΚΗ Α.Ε.» ΓΙΑ ΤΗΝ ΠΕΡΙΟΔΟ 2003-2004 

Άρθρο 1. 

Δυνατότητα κυνηγιού στην «ΑΣΚΥΦΟΥ Α.Ε.» έχει κάθε Έλλη¬ 
νας ή αλλοδαπός κυνηγός με τις παρακάτω προϋποθέσεις: 

1.1 Να είναι εφοδιασμένος με ειδική άδεια κυνηγίου που να 
ισχύει και για τον Νομό Χανίων. 

1.2 Να εξασφαλίσει την ειδική άδεια κυνηγίου που εκδίδει η 
«ΑΣΚΥΦΟΥ ΑΓΡΟΤΟΤΟΥΡΙΣΤΙΚΗ Α.Ε.» 

Άρθρο 2. 

Διαδικασία: 

2.1. Ο ενδιαφερόμενος κυνηγός απευθύνεται στην «ΑΣΚΥ¬ 
ΦΟΥ Α.Ε.» στην διεύθυνση: Ασκύφου Δήμου Σφακίων (τηλ. 
6944388580) και γνωστοποιεί στον επόπτη λειτουργίας την επι¬ 
θυμία του να κυνηγήσει. Παράλληλα κάνει γνωστό στον επόπτη 
το ονοματεπώνυμο, την δ/νση κατοικίας του, το τηλέφωνο, το 
επάγγελμα του, θηράματα για τα οποία ενδιαφέρεται και ημε¬ 
ρομηνία κυνηγίου. 

2.2. Η Ασκύφου Α.Ε. με βάση το βιβλίο προτεραιότητας, κα¬ 
θορίζει τις πιθανές ημερομηνίες κυνηγίου και εκδίδει την ειδική 
άδεις κυνηγίου, ενημερώνοντας σχετικά τον ενδιαφερόμενο 

2.3. Τουλάχιστον 24 ώρες πριν από την καθορισμένη ημέρα 
κυνηγίου, ο κυνηγός θα πρέπει να επικοινωνήσει με την γραμ¬ 
ματεία της «Ασκύφου Α.Ε.», για να επιβεβαιώσει την διάθεση 
του να κυνηγήσει. 

2.4. Την ημέρα του κυνηγιού, ο κυνηγός παρουσιάζεται στο 
εστιατόριο - καφέ του ΛΕΥΚΟΡΙΤΗ πρωινή ώρα, παραδίδειτην 
κανονική άδεια και παραλαμβάνει από τον επόπτη της «ΑΣΚΥ¬ 
ΦΟΥ Α.Ε.» την ειδική άδεια. 

2.5. Ακολουθεί ο έλεγχος της ασφάλειας του οπλισμού και 
καταλληλότητας των φυσιγγίων για αποφυγή ατυχημάτων. 

Στον κυνηγό γνωστοποιούνται βασικοί κανόνες κυνηγίου που 
θα πρέπει να εφαρμοστούν χωρίς απόκλιση και παραδίδεται το 
πρόγραμματου κυνηγιού συνοδευόμενο από έντυπο με τα όρια 
της Ε.Κ.Π., καθώς και άλλα έντυπα με χρήσιμες πληροφορίες. 

2.6. Μετά την παραπάνω διαδικασία ακολουθεί η οργάνωση, 
ο σχεδιασμός και το κυνήγι στην «Ασκύφου ΑΕ», σύμφωνα με 
τους ειδικούς κανόνες του επόμενου άρθρου. 

2.7. Μετά την λήξη του κυνηγιού, ο κυνηγός επιστρέφει στο 
χώρο υποδοχής του Λευκορίτη όπου ακολουθείς λογιστική τα¬ 
κτοποίηση του. 

Άρθρο 3. 

Κανόνες κυνηγίου. 

Με την παραλαβή της ειδικής άδειας κυνηγίου, ο κυνηγός 
ακολουθεί πιστά και αδιαμαρτύρητατις οδηγίεςτου επόπτη και 
εφαρμόζει οπωσδήποτε τους παρακάτω κανόνες. 

3.1. Εισέρχεται στο χώρο κυνηγιού της «Ασκύφου Α.Ε.» με 
την συνοδεία εντεταλμένου οργάνου της Ασκύφου Α.Ε. και χω¬ 
ρίς συνοδό επισκέπτη για λόγους ασφαλείας. 


3.2. Ο σκύλος ή οι σκύλοι που χρησιμοποιούνται πρέπει να 
υπακούουν πιστά στις εντολές του ιδιοκτήτη τους. 

3.3. Κινείται μόνο μέσα στον τομέα που αναγράφει η ειδική 
άδεια του και στην κατεύθυνση που κρίνει σωστή ο επόπτης, 
ώστε να εξασφαλίζεται: α) η ασφάλεια από κυνηγετικά ατυχή¬ 
ματα, β) η μεγαλύτερη επιτυχία και γ) η μικρότερη διασπορά 
των θηραμάτων. 

3.4. Ο κυνηγός δεν πυροβολεί ποτέ: α) χαμηλά, β) όταντο θή¬ 
ραμα ευρίσκεται μακρύτερα από το δραστικό βεληνεκές του 
όπλου του και γ) με την κάνη του στραμμένη στον επαρχιακό 
δρόμο. 

3.5. Μόλις συμπληρώσει τον αριθμό θηραμάτων που έχει δη¬ 
λώσει ειδοποιεί τον επόπτη, ο οποίος αποφασίζει στην συνέ¬ 
χεια αν πρέπει να αποσυρθεί ή όχι. 

3.6. Γιαλόγους ασφαλείαςτων κυνηγών και βελτίωση της λει¬ 
τουργικότητας της κυνηγετικής περιοχής έχει διαχωριστεί σε 
δυο τομείς, με σαφή οριοθέτηση και με βάση την τοπογραφική 
διαμόρφωση της περιοχής. 

3.7.0 συνολικός αριθμός των κυνηγώνπου θα κυνηγούνταυ- 
τόχρονα στην «Ασκύφου Α.Ε.» δεν θα υπερβαίνει τους δέκα 
(10), ενώ η κατανομή τους κατά ομάδες και τομείς θα γίνεται με 
απόλυτη πρωτοβουλία του επόπτη. 

3.8. Επιτρέπεται στον κυνηγό να φέρει τα δικά του κυνηγετι¬ 
κά τουφέκια για γέμισμα, μέχρι τρία (3) φυσίγγια το καθένα. 

Επίσης μπορεί να χρησιμοποιεί τα δικά του σκυλιά, μέχρι δυο 
(2), εφ’ όσον με κτηνιατρικά πιστοποιητικά αποδεικνύεται η άρι- 
στη υγεία τους. 

3.9. Από την Ασκύφου Α.Ε. διατίθενται σκυλιά φέρμας άριστα 
εκπαιδευμένα καθώς και κυνηγετικά τουφέκια, δωρεάν. 

3.10.0 συνολικός αριθμός θηραμάτων που θα θηρευτεί κατά 
την κυνηγετική περίοδο 2003 - 2004 καθορίζεται ενδεικτικά ως 
εξής: 

Φασιανοί: 3.000 

Πέρδικες: 3.000 

Ορτύκια: 3.000 

Οι παραπάνω αριθμοί μπορούν να διαφοροποιηθούν με από¬ 
φαση του Δ/ντή Δασών ύστερα από αίτηση του ενδιαφερομένου. 

3.11. Τα θηράματα των οποίων επιτρέπεται το κυνήγι στην 
«Ασκύφου Α.Ε.» είναι μόνο τα είδη που εκτρέφονται στο εκτρο¬ 
φείο της εταιρείας, με τα οποία εμπλουτίζεται η περιοχή. 

Κανένα άλλο είδος θηράματος δεν θα μεταφέρεται ή εξαπο¬ 
λύεται στην κυνηγετική περιοχή. 

3.12. Οι τιμές των θηρευομένων θηραμάτων για την κυνηγε¬ 
τική περίοδο 2003 - 2004 καθορίζονται ως εξής: 

Φασιανός: 15€. 

Πέρδικα: 13€. 

Ορτύκια: 6€. 

Στιςτιμές αυτές συμπεριλαμβάνεταιΦ.Π.Α. 8%. 

3.13. Ο επιτρεπόμενος αριθμός προς Θήρα για κάθε θήραμα 
είναι μέχρι 40 φασιανοί, 40 πέρδικες και 50 ορτύκια ανά κυνηγό 
και έξοδο. 

3.14. Μετά το τέλος του κυνηγιού ο εξουσιοδοτημένος υπάλ¬ 
ληλος της «Ασκύφου Α.Ε.» εκδίδει διπλότυπη απόδειξη για τον 
αριθμό και την αξία των φονευθέντων θηραμάτων, 

Αντίγραφο της παραπάνω απόδειξης παραδίδεται στον κυ¬ 
νηγό και αποτελεί νόμιμο δικαιολογητικό διακίνησης και κατο¬ 
χής των θηραμάτων. 

3.15. Όλοι οι κυνηγοί κατά την άσκηση της Θήρας στην Ελεγ¬ 
χόμενη Κυνηγετική Περιοχή είναι ασφαλισμένοι με το υπ. αριθ. 
44421 συμβόλαιο της «Διεθνούς Ένωσης Α.Ε.» σε περίπτωση 
ατυχήματος. 

3.16. Η κυνηγετική περίοδος για την «Ασκύφου Α.Ε.» έχει 
διάρκεια από 20.8.2003 έως 29.2.2004. 

Σε περίπτωση ανομβρίας και παρατεταμένης ξηρασίας είναι 
πιθανόν η έναρξη κυνηγίου να αναβληθεί για όσες ημέρες κρι- 
θεί απαραίτητο. 

3.17. Σε περίπτωση χιονόπτωσης και για όσες ημέρες η κυ¬ 
νηγετική περιοχή είναι χιονοσκεπής δεν θα ασκείται κυνήγι. Κυ¬ 
νήγι επίσης δεν θα ασκείται σε περίπτωση που δεν υπάρχει κα¬ 
λή ορατότητα λόγω ομίχλης. 

Από τις διατάξεις της παρούσας δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυβε- 
ρνήσεως. 

Χανιά, 21 Αυγούστου 2003 

Ο Γενικός Γραμματέας Περιφέρειας 

ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 4929 (5) 

Ρυθμίσεις Θήρας για την κυνηγετική περίοδο 2003-2004 στην 
περιοχή του Νομού Δωδεκανήσου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπ' όψη: 

1. Τις διατάξεις του Ν.Δ. 86/69 «Περί Δασικού Κώδικα» (άρ¬ 
θρα 251,258, 259, και 261), του Ν.Δ. 996/71 (άρθρο 11), του Ν. 
177/75 (άρθρα 7 και 8) του Ν. 2637/98 (άρθρο 57,58 κ' 59) και 
της 414.985/29.11.1985 (ΦΕΚ 757/Β/ 18.12.1985) κοινής από¬ 
φασης των Υφυπουργού Εθνικής Οικονομίας και Αναπληρωτή 
Υπουργού Γεωργίας: 

«Μέτρα διαχείρισης της άγριας πτηνοπανίδας», όπως αυτή 
τροποποιήθηκε με τις 366.599/16.12.1996 (ΦΕΚ 1188/Β/ 
31.12.1996) και 294283/23.12.97 (ΦΕΚ68/β/ 4.2.98) κοινές απο¬ 
φάσεις των Υπουργών Εθνικής Οικονομίας και Γ εωργίας. 

2. Την 106428/3877/31.7.2003 απόφαση του Υφυπουργού 
Γ εωργίας σχετική με ρυθμίσεις Θήρας για την κυνηγετική πε¬ 
ρίοδο 2003-2004. 

3. Τις διατάξεις του Π.Δ. 94/93 (ΦΕΚ 40Α/22.3.1993) σε συν¬ 
δυασμό με εκείνες του άρθρου 1 του Ν. 2026/92 (ΦΕΚ43/Α/92), 
με τις οποίες η αρμοδιότητα του Υπουργού Γ εωργίας να εξε¬ 
τάζει και να εγκρίνει αιτήματα απαγόρευσης Θήρας για περιο¬ 
ρισμένη χρονική διάρκεια έχει μεταβιβασθεί στους Νομάρχες. 

4. Τις διατάξεις του Νόμου 2503/97 «Οργάνωση, διοίκηση, 
στελέχωση περιφέρειας κ.λπ.. 

5. Το ΔΕ 13.684/3.9.93 έγγραφο της Νομαρχίας Δωδεκανή¬ 
σου σχετικό με νέες αρμοδιότητες των Νομαρχιών. 

6. Το 78006/2538/1.7.94 έγγραφο του Υπουργείου Γ εωργίας, 
σχετικό με απαγορεύσεις κυνηγίου ορισμένου χρόνου. 

7. Τον Ν. 2240/16.9.94 (ΦΕΚ 153Α), «Συμπλήρωση διατάξεων 
για τη Νομαρχιακή Αυτοδιοίκηση και άλλες διατάξεις». 

8. Τις σχετικές εισηγήσεις των Κυνηγετικών Συλλόγων Νομού 
Δωδεκανήσου. 

9. Τις απόψεις των Δημοτικών Συμβουλίων ή Δημάρχων και 
λοιπών κοινωνικών, επαγγελματικών και επιχειρηματικών πα¬ 
ραγόντων του Νομού Δωδεκανήσου που γραπτώς ή προφορι- 
κώς περιήλθαν σε εμάς 

10. Το 231/8.8.2003 έγγραφο του Δασονομείου Καλύμνου. 

11. Το 1848/13.8.2003 έγγραφο του Δήμου Νισύρου 

12. Την από 8.8.2003 έγγραφη εισήγηση της Δασοπόνου 
Κιόττου Τσαμπίκα. 

13. Την ανάγκη ρύθμισης του τρόπου άσκησης του κυνηγίου 
στην περιφέρεια Νομού Δωδεκανήσου, αποφασίζουμε: 

Α. 1) Ορίζουμε σε όλο τον Νομό Δωδεκανήσου (πληντων Νή¬ 
σων Κω, Λέρου, Καλύμνου, Νισύρου, Αστυπαλαίας, Ψέριμου, 
Πάτμου Λειψών, Άρκιων, Αγαθονήσου) ημερομηνία έναρξης 
του κυνηγίου, για την κυνηγετική περίοδο 2003-2004, την 20 ην 
Αυγούστου 2003, ΜΟΝΟΝ εντός των ζωνών διάβασης αποδη¬ 
μητικών. 

2) Ορίζουμε για τις Νήσους Κω, Λέρο, Κάλυμνο, Αστυπάλαια, 
Ψέριμο, Πάτμο, Λειψούς, Άρκιους, Αγαθονήσι ως ημερομηνία 
έναρξης κυνηγίου την 17 ην Σεπτεμβρίου 2003. 

3) Ορίζουμε για τη νήσο Νίσυρο ημερομηνία έναρξης του κυ¬ 
νηγίου την 20 η " Οκτωβρίου 2003. 

5) Απαγορεύουμε στην νήσο Κω το κυνήγι του λαγού, ο οποί¬ 
ος κινδυνεύει με αφανισμό. 

6) Ορίζουμε ημέρες κυνηγίου σε όλο το νομό Δωδεκανήσου, 
πληντων Νήσων Κω, Λέρου, Καλύμνου, Νισύρου, Αστυπάλαιας, 
Ψερίμου, Πάτμου, Λειψών, Αρκιών, Αγαθονησίου αυτές που ορί¬ 
ζονται στην ανωτέρω απόφαση του Υ. Γεωργίας. Για τις νήσους 
Κω, Λέρο, Νίσυρο, Πάτμο, Αρκιούς, Αγαθονήσι περιορίζουμε τις 
ημέρες κυνηγίου από την ημέρα έναρξης τους έως 30 Νοεμ¬ 


βρίου 2003, σε τρεις ημέρες την εβδομάδα δηλαδή Τετάρτη και 
Σαββατοκύριακο, για όλα τα θηράματα που επιτρέπεται να κυ¬ 
νηγηθούν. 

7) Για τις Ν. Κάλυμνο, Αστυπάλαια, Ψέριμο περιορίζουμε τις 
ημέρες κυνηγίου από την ημέρα έναρξης τους έως 30 Οκτω¬ 
βρίου 2003 σε τρεις ημέρες την εβδομάδα δηλ. Τετάρτη και 
Σαββατοκύριακο για όλα τα θηράματα που επιτρέπεται να κυ¬ 
νηγηθούν. 

8) Περιορίζουμε™ κυνήγι του αγριοκούνελου από 15.9.2003 
έως 10.1.2004 σε όλο το Ν. Δωδ/σου σε τρεις φορές την εβδο¬ 
μάδα ήτοι Τετάρτη και Σαββατοκύριακο. 

Β. Κατά τα λοιπά ισχύει σε όλο το Νομό Δωδεκανήσου η 
106428/3877/31.7.2003 απόφαση του Υφυπουργού Γεωργίας. 

Γ. Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 13 Αυγούστου 2003 

Η Γ ενική Γ ραμματέας Περιφέρειας 
Μ. ΣΗΜΑΝΤΩΝΗ 

-♦- 

Αριθ. 4978 (6) 

3ετής απαγόρευση Κυνηγιού στη Νήσο Τήλο. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 258 παρ. 5 του Ν.Δ. 86/69 που 
προστέθηκε με το άρθρο 7 παρ. 3 του Ν. 177/75 «περί αντικα- 
ταστάσεως και συμπληρώσεως διατάξεωντινώντου Νομοθετι¬ 
κού Διατάγματος 86/69. 

2) Τις διατάξεις της 414985/29.11.85 (ΦΕΚ757/Β7 18.12.85) 
Κοινής Απόφασηςτων Υφυπουργού Εθνικής Οικονομίας & Ανα¬ 
πληρωτή Υπουργού Γ εωργίας «Μέτρα διαχείρισης της άγριας 
πτηνοπανίδας». 

3) Τις διατάξεις του Π.Δ. 94/93 (ΦΕΚ 90/Α722.3.93) «περί κα¬ 
θορισμού αρμοδιοτήτων που διατηρούνται από τον Υπουργό 
και τις περιφερειακές αρχές ή όργανα διανομαρχιακού επιπέ¬ 
δου του Υπ. Γ εωργίας. 

4) Τις διατάξεις του Ν.2218/1994 (ΦΕΚ 90/Α713.6.94) Ίδρυση 
Νομαρχιακής Αυτοδιοίκησης, τροποποίηση διατάξεων για την 
πρωτοβάθμια Αυτοδιοίκηση και την περιφέρεια και άλλες δια¬ 
τάξεις. 

5) Τις διατάξεις 2240/1994/ (ΦΕΚ 90/Α716.9.94) «συμπλήρω¬ 
ση διατάξεων για τη Νομαρχιακή Αυτοδιοίκηση και άλλες δια¬ 
τάξεις». 

6) Τις διατάξεις του Ν. 2503/1994 (ΦΕΚ 107/Α730.5.97) «Διοί¬ 
κηση, Οργάνωση, Στελέχωση, της περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

7) Την 5117/27.7.94 απόφαση Νομάρχη Δωδ/σου για 3ετή 
απαγόρευση κυνηγίου στο νησί Τήλος. 

8) Την. 2519/4.6.97 απόφαση Περ/κού Δ/ντή Δωδ/σου για πα¬ 
ράταση απαγόρευσης κυνηγίου στο νησί Τήλος για ένα (1) χρό¬ 
νο. 

9) Την 1352/29.7.98 απόφαση Γεν. Γραμ. Περιφ. Ν. Αιγαίου 
για παράταση απαγόρευσης Θήρας στο Νησί Τήλος για δύο (2) 
χρόνια. 

10) Το ΑΠΦ 644/ΑΣ 239/13.2.2001 τηλεγράφημα της Πρε¬ 
σβείας της Ελλάδος στο Λονδίνο. 

11) Το από 3.10.2001 έγγραφο Δήμου Τήλου. 

12) Το 35/29.8.2001 έγγραφο Στέγης Γραμμάτων κ’ Τεχνών 
Δωδ/σου. 

13) Το από 4.9.2001 έγγραφο Ελλ. Ορνιθολογικής Εταιρείας. 

14) Το 7883/3.9.2001 έγγραφο Ελλ. Εταιρείας προστασίας 
της φύσης. 

15) Το 2671/13.8.2003 έγγραφο Δήμου Τήλου, αποφασί¬ 
ζουμε: 

Απαγορεύουμε το κυνήγι όλων των θηραμάτων για τρία (3) 
χρόνια στην περιοχή που βρίσκεται εκτός των ορίων του υπάρ- 
χοντος καταφυγίου άγριας ζωής στη νήσο Τήλο και συγκεκρι¬ 
μένα για τις κυνηγ. Περιόδους 2003-2004, 2004-2005, 2005- 
2006. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ρόδος, 22 Αυγούστου 2003 

Η Γενική Γραμματέας Περιφέρειας 
ΜΑΡΘΑΣΗΜΑΝΤΩΝΗ 

-♦- 

Αριθ. 9849 (7) 

Σύσταση στο Δήμο Γαργαλιάνων Ν. Μεσσηνίας νομικά πρόσω¬ 
πα. με την επωνυμία Δημοτικός Κοινωνικός Φορέας Γαργα- 
λιάνων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203 του Δ. Κ. Κ. (Π .Δ 410/95) περί 
«λοιπών δημοτικών και κοινοτικών προσώπων». 

2. Τα Α.Π. 2053/25.4.2003 και 3678/27.6.2003 έγγραφα του 
δήμου Γ αργαλιάνων με τα οποία μας υποβάλλει τις 62/2003 και 
119/2003, αντίστοιχα, αποφάσεις του Δ.Σ. Γαργαλιάνων περί 
συστάσεως Νομικού Προσώπου Δημοσίου Δικαίου με την επω¬ 
νυμία «Δημοτικός Κοινωνικός Φορέας Γαργαλιάνων», αποφα¬ 
σίζουμε: 

Εγκρίνουμε τις 62/2003 και 119/2003 αποφάσεις του Δ.Σ. 
Γαργαλιάνων, και συνιστούμε Νομικό Πρόσωπο Δημοσίου Δί¬ 
καιου σύμφωνα με τις διατάξεις του άρθρου 203 του Δ.Κ. Κ. (Π Λ 
410/95), και ως εξής: 

Άρθρο Ιο 

ΕΠΩΝΥΜΙΑ -ΕΔΡΑ - ΣΦΡΑΓΙΔΑ 

- Συνιστάται στον δήμο Γαργαλιάνων Νομικό Πρόσωπο Δη¬ 
μοσίου Δικαίου με την επωνυμία «ΔΗΜΟΤΙΚΟΣ ΚΟΙΝΩΝΙΚΟΣ 
ΦΟΡΕΑΣ ΓΑΡΓΑΛΙΑΝΩΝ». 

- Έδρα του Κοινωνικού Φορέα ορίζεται η έδρα του Δήμου 
Γαργαλιάνων(Γαργαλιάνοι). Το Νομικό Πρόσωπο θα στεγάζε¬ 
ται σε ανάλογο Δημοτικό χώρο που θα του παραχωρηθεί η χρή¬ 
ση. 

- Το Νομικό Πρόσωπο θα χρησιμοποιεί ξεχωριστή σφραγίδα 
που κυκλικά θα φέρει χαραγμένες τις λέξεις ΕΛΛΗΝΙΚΗ ΔΗ¬ 
ΜΟΚΡΑΤΙΑ και την επωνυμία του και στην μέση το εθνόσημο. 

Άρθρο 2ο 

ΣΚΟΠΟΣ 

Οι σκοποί του Νομικού Προσώπου είναι: 

Η αντιμετώπιση κοινωνικών προβλημάτων (ΝΑΡΚΩΤΙΚΑ, 
ΑΙϋ3, ΑΛΚΟΟΛΙΣΜΟΣ, ΚΟΙΝΩΝΙΚΟΣ ΑΠΟΚΛΕΙΣΜΟΣ, ΦΤΩ¬ 
ΧΕΙΑ, κά.) 

• Η αγωγή και η προαγωγή της υγείας, δημιουργίας τράπε¬ 
ζας αίματος. 

• Η ενημέρωση -πρόληψη -πρόνοια,] 

Για την επιτυχία των σκοπών του, το Νομικό Πρόσωπο: 

Α) Συνεργάζεται με όλους τους φορείς και παράγοντες (κρα¬ 
τικούς, κοινωνικούς, συλλόγους, ενώσεις, σωματεία, κ.λπ). 

Β) Συνεργάζεται με τις λειτουργούσες η που πρόκειται να λει¬ 
τουργήσουν, δομές κοινωνικού χαρακτήρα στο Δήμο («Βοή¬ 
θεια στο Σπίτι», «Γραφείο Κοινωνικών Υποστηρικτικών Υπηρε¬ 
σιών», κ.ά.). 

Γ) Συγκροτεί επιτροπές σε μόνιμη βάση, στις οποίες μετέ¬ 
χουν εκτός των μελών του Δ.Σ. του Κ.Φ. και ιδιώτες οι οποίοι 
μπορεί να μην είναι και δημότες του Δήμου Γ αργαλιάνων. 

Άρθρο 3ο 
ΠΕΡΙΟΥΣΙΑ-ΠΟΡΟΙ 

1. Ετήσια επιχορήγηση από του δήμου ύψους 6.000 ευρώ 
τουλάχιστον. 

2. Επιχορήγηση και κάθε άλλη παροχή του Κράτους, είτε 
απευθείας προς το Νομικό Πρόσωπο είτε προς τον Δήμο Γαρ- 
γαλιάνων για το Νομικό Πρόσωπο. 

3. Κάθε είδους εισφορές, δωρεές, κληροδοσίες - συνδρομές 
πολιτών, οργανισμών, σωματείων, κ.λπ.. 


Άρθρο 4ο ΔΙΑΡΚΕΙΑ 

Η διάρκεια του Νομικού Προσώπου είναι αόριστη. Καταργεί- 
ταιδε με τον τρόπο με τον οποίο συσιηθηκε, η δε περιουσία του 
περιέρχεται στον Δήμο Γ αργαλιάνων. 

Άρθρο 5ο ΔΙΟΙΚΗΣΗ 

Το Νομικό Πρόσωπο θα διοικείται υπό πενταμελούς Διοικητι¬ 
κού Συμβουλίου, που απαρτίζεται από; 

Α) Τον Δήμαρχο ή άλλο μέλος αιρετό ή μη που ορίζεται από 
αυτόν ως Πρόεδρο. 

Β) Δύο Δημοτικούς Συμβούλους 

Γ) Δύο πολίτες, Δημότες του Δήμου Γ αργαλιάνων που έχουν 
δείξει κοινωνική δράση και ευαισθησία σε τομείς -θέματα που 
αναφέρονται στους σκοπούς του Νομικού Προσώπου. Τα μέλη 
του Διοικητικού Συμβουλίου του Ν.Π.Δ.Δ. υπό τα στοιχεία Β, Γ 
ορίζονται από το Δημοτικό Συμβούλιο σε ένα μήνα από την 
εγκατάσταση το. Ειδικά για το πρώτο Δ.Σ. του Ν Π.Δ.Δ. ο ορι¬ 
σμό τους θα γίνει μετά την δημοσίευση της απόφασης σύστα¬ 
σης του στην Εφημερίδα της Κυβερνήσεως. 

Άρθρο 6ο ΘΗΤΕΙΑ 

Η θητεία τοον μελών του Διοικητικού Συμβουλίου ακολουθεί 
την εκάστοτε Δημοτική περίοδο, λήγει πάντοτε δε με την εγκα¬ 
τάσταση του νέου Διοικητικού Συμβουλίου. 

Άρθρο 7ο 

ΛΕΙΤΟΥΡΓΙΑ Δ.Σ. - ΟΙΚΟΝΟΜΙΚΗ ΔΙΑΧΕΙΡΙΣΗ - 
ΕΠΟΠΤΕΙΑ 

Οι διατάξεις των άρθρων 198-199 και των παρ. 1,3 και 4 του 
άρθρου 200 του ΔΚΚ (ΠΛ 410/95) εφαρμόζονται ανάλογα στο 
συνιστώμενο Νομικό Πρόσωπο. 

Το Διοικητικό Συμβούλιο μπορεί να συγκροτεί διάφορες Επι¬ 
τροπές, για την καλύτερη λειτουργία του και την εκπλήρωση 
των σκοπών του. 

Οι λεπτομέρειες σε θέματα σχετικά με την Διοίκηση και την 
Διαχείριση του Νομικού προσώπου ρυθμίζονται με τον ψηφι- 
σθέντα από το Διοικητικό Συμβούλιο και εγκριθέντα από το 

Δημοτικό Συμβούλιο, σχετικό κανονισμό λειτουργίας. 

Η για οποιοδήποτε λόγο αντικατάσταση μέλους του Διοικητι¬ 
κού Συμβουλίου κατά την διάρκεια της θητείας του αιτιολογεί¬ 
ται και αποφασίζεται με απόφαση του Δημοτικού Συμβουλίου 
Γ αργαλιάνων. 

Τον Πρόεδρο όταν απουσιάζει τον αναπληρώνει ο Αντιπρόε¬ 
δρος ο οποίος εκλέγεται από τα Μέλη του Διοικητικού Συμβου¬ 
λίου. 

Άρθρο 8ο ΠΡΟΣΩΠΙΚΟ 

Η στελέχωση, η διάρθρωση των υπηρεσιών, οι αρμοδιότητες 
και τα καθήκοντα του προσοοπικούτου Νομικού Προσώπου, κα¬ 
θορίζονται με τον ΟΕΥ που ψηφίζεται από το Δημοτικό Συμβού¬ 
λιο και εγκρίνεται από το Δημοτικό Συμβούλιο Γ αργαλιάνων. 

Άρθρο 9ο ΕΚΠΡΟΣΩΠΗΣΗ 

Το Νομικό πρόσωπο εκπροσωπείται στα Δικαστήρια και σε 
κάθε άλλη Δημόσια Αρχή, από τον Πρόεδρο, και σε περίπτωση 
απουσίας η κωλύματος από τον Αντιπρόεδρο που εκλέγεται 
από τα μέλη του Διοικητικού Συμβουλίου. 

Άρθρο 10ο ΑΚΡΟΤΕΛΕΥΤΑΙΟ 

Με τη σύσταση του Νομικού προσώπου προκαλείται δαπάνη 
σε βάρος του Προϋπολογισμού του δήμου Γαργαλιάνων 
ύψους 6.000,00 ευρώ περίπου ετησίως το οποίο όμως δεν μπο¬ 
ρεί να προσδιορισθεί επακριβώς. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεων. 

Καλαμάτα, 14 Αυγούστου 2003 

Ο Γ ενικός Γ ραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




